**ELŐTERJESZTÉS**

**Szombathely Megyei Jogú Város Közgyűlésének 2022. szeptember 29-i ülésére**

**Javaslat házi gyermekorvosi praxissal kapcsolatos döntés meghozatalára**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontja, illetve az egészségügyi alapellátásról szóló 2015. évi CXXIII. törvény 5. § (1) bekezdése alapján önkormányzatunk kötelező feladata gondoskodni az egészségügyi alapellátásról. Szombathely Megyei Jogú Város közigazgatási területén a háziorvosok és a fogorvosok feladat-ellátási szerződés alapján látják el tevékenységüket.

A Szombathely, Deák Ferenc u. 3. szám alatti 10. számú házi gyermekorvosi körzet házi gyermekorvosa, **Dr. Pölöskey Péter** a háziorvosi feladatok ellátása tárgyában 2018. augusztus 31. napján kötött három oldalú megállapodást 2022. november 30. napjával felmondta. Dr. Pölöskey Péter a praxisjogát a feladat-ellátási szerződés megszűnését követően, a hatályos jogszabályi lehetőség szerint az arra nyitva álló határidőben – hat hónap - értékesíteni kívánja.

Fentiekre tekintettel a három oldalú megállapodás közös megegyezéssel történő megszüntetése javasolt 2022. november 30. napjával.

Amennyiben Dr. Pölöskey Péter praxisjoga nem kerül értékesítésre 2022. november 30. napjáig, úgy 2022. december 1. napjától az Önkormányzatnak kell gondoskodnia a praxis helyettesítés keretében történő működtetéséről. Előzőek miatt, a Szombathelyi Egészségügyi és Kulturális Intézmények Gazdasági Ellátó Szervezetének (a továbbiakban: GESZ) a szükséges intézkedéseket meg kell tennie, a működés érdekében működési engedélyt kell kérnie, melyhez a személyi és tárgyi feltételeket biztosítania szükséges, továbbá finanszírozási szerződést kell kötnie.

Abban az esetben, ha Dr. Pölöskey Péter a praxisjogát nem tudja értékesíteni 2023. május 31. napjáig, úgy a betöltetlen praxist tovább kell működtetnie az Önkormányzatnak a GESZ által, valamint további intézkedések megtétele is szükségessé válik (további bejelentések és praxishirdetések).

A háromoldalú megállapodás 8. pontja értelmében, a vállalkozó háziorvos a feladat-ellátási megállapodás megszűnése napján köteles a részére használatba átadott ingatlant, valamint az átadott vagyontárgyakat leltár szerint, rendeltetésszerű használatra alkalmas állapotban a GESZ részére – előzetes egyeztetés alapján – visszaadni.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. szeptember „ ”**

**/: Dr. Nemény András :/**

**HATÁROZATI JAVASLAT**

**…./2022. (IX.29.) Kgy. számú határozat**

1. Szombathely Megyei Jogú Város Közgyűlése jóváhagyja **Dr. Pölöskey Péter** házi gyermekorvossal, a praxisjog birtokosával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését **2022. november 30.** napjával.
2. A Közgyűlés felkéri a GESZ igazgatóját, hogy amennyiben Dr. Pölöskey Péter praxisjoga nem kerül értékesítésre 2022. november 30. napjáig, úgy 2022. december 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg. Amennyiben Dr. Pölöskey Péter a praxisjogát nem tudja értékesíteni 2023. május 31. napjáig, úgy a betöltetlen praxis további működtetése érdekében a szükséges további intézkedéseket (bejelentés, hirdetés) - a jogszabálynak megfelelően – tegye meg.
3. A Közgyűlés felkéri a GESZ igazgatóját, hogy Dr. Pölöskey Péter házi gyermekorvostól, a korábban az Önkormányzattól tulajdonába került és a rendelőben használt felszerelési tárgyakat az 1. pont szerinti megállapodás megszűnésével egyidejűleg térítésmentesen vegye vissza.
4. A Közgyűlés felhatalmazza a polgármestert, valamint a GESZ igazgatóját a Dr Pölöskey Péter házi gyermekorvossal kötendő - 1. pont szerinti - megállapodás aláírására.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2022. november 30. (a 3. és a 4. pont vonatkozásában)